|  |
| --- |
| Gweithdrefnau Cymeradwyo Moeseg Ymchwil ar gyfer Sefydliadau Partner a Myfyrwyr |
| 2025Dyddiad Cymeradwyo: Ebrill 2025Dyddiad Adolygu: Ebrill 2028Cynnwys[Cyflwyniad 4](#_Toc196403984)[Cwmpas 4](#_Toc196403985)[Egwyddorion 4](#_Toc196403986)[Proses Adolygu Moesegol Partneriaid 5](#_Toc196403987)[Adrodd 5](#_Toc196403988)[Atodiad 1: Ymchwil yr Ystyrir bod ei Risg yn ‘Fwy na’r Risg Leiaf Bosibl’ ym Mhrifysgol Wrecsam 7](#_Toc196403989)[Atodiad 2: Cais Moeseg Ymchwil ar gyfer Sefydliadau Partner. 9](#_Toc196403990)[**Manylion y Prosiect:** Adran 1 9](#_Toc196403991)[**Prosiect** 9](#_Toc196403992)[**Dyddiadau’r Prosiect:** 9](#_Toc196403993)[**Math o Gais** 10](#_Toc196403994)[**Nodau ac Amcanion**: Adran 2 11](#_Toc196403995)[**Nodau’r Ymchwil** 11](#_Toc196403996)[**Porthgeidwaid** 11](#_Toc196403997)[**Risgiau** 12](#_Toc196403998)[**Dull** 12](#_Toc196403999)[**Cyfranogwyr Dynol:** Adran 3 13](#_Toc196404000)[**Cyfranogwyr** 13](#_Toc196404001)[**Y Boblogaeth** 13](#_Toc196404002)[**Lleoliad** 13](#_Toc196404003)[**Recriwtio** 14](#_Toc196404004)[**Cydsyniad** 14](#_Toc196404005)[Ystyriaethau Moesegol 14](#_Toc196404006)[**Data Personol:** Adran 4 16](#_Toc196404007)[**Ffynonellau** 16](#_Toc196404008)[**Ar Gael yn Gyhoeddus** 16](#_Toc196404009)[**Cydsyniad** 16](#_Toc196404010)[**Rheoli Data:** Adran 5 17](#_Toc196404011)[**Math o Ddata** 17](#_Toc196404012)[**Storio Data** 17](#_Toc196404013)[**Mynediad** 17](#_Toc196404014)[**Cadw a Dinistrio** 18](#_Toc196404015)[**Mynediad Agored** 18](#_Toc196404016)[**Lledaenu** 18](#_Toc196404017)[**Storio** 19](#_Toc196404018)[**Datgelu** 19](#_Toc196404019)[**Trosglwyddo Data** 19](#_Toc196404020)[**Llywodraethu:** Adran 6 20](#_Toc196404021)[**Rhagor o ystyriaethau moesegol** 20](#_Toc196404022)[**Profiad** 20](#_Toc196404023)[**Gwrthdaro Buddiannau** 20](#_Toc196404024)[Atodiadau 21](#_Toc196404025)[Datganiad yr Ymgeisydd 21](#_Toc196404026) [21](#_Toc196404027)[Cymeradwyaeth y Goruchwylydd 21](#_Toc196404028)[Cymeradwyaeth Moeseg Ymchwil 22](#_Toc196404029)[Hysbysiad i Brifysgol Wrecsam: 22](#_Toc196404030) |

## Cyflwyniad

Mae Prifysgol Wrecsam wedi ymrwymo i gynnal y safonau uchaf mewn perthynas â thrylwyredd ac arferion gorau ym mhob un o’i gweithgareddau ymchwil. Mae’r ymroddiad hwn yn ymestyn i’r prosiectau ymchwil a gynhelir dan enw’r Brifysgol gan raglenni ei phartneriaid academaidd. Dylid cynnal pob ymchwil mewn modd moesegol a chyfrifol, a chydag uniondeb. Nodir ein hegwyddorion a’n hymrwymiad i ymchwil foesegol ym [Mholisi Moeseg Ymchwil y Brifysgol.](https://wrexham.ac.uk/media/marketing/research/Research-Ethics-Policy.pdf) Rhaid i bob partner academaidd sy’n darparu rhaglenni dilysedig a masnachfreintiedig gyda Phrifysgol Wrecsam ymlynu wrth y canllawiau a’r egwyddorion moesegol a nodir yn y polisi hwn, ynghyd â pholisïau a gweithdrefnau eu sefydliadau eu hunain mewn perthynas â moeseg ymchwil.

Mae’r weithdrefn hon yn nodi rhagor o fanylion am yr angen i gynnal adolygiad moesegol ar brosiectau israddedig a phrosiectau ôl-raddedig a addysgir, a gyflwynir gan ein partneriaid academaidd.

## Cwmpas

Mae’r weithdrefn ganlynol yn berthnasol i holl raglenni dilysedig a masnachfreintiedig Prifysgol Wrecsam a gyflwynir gan sefydliadau partner, oddi mewn ac oddi allan i’r DU. Nid yw’r weithdrefn hon yn cynnwys rhaglenni Partneriaethau Addysg Uwch ar-lein, y mae’n rhaid iddynt ddilyn gweithdrefnau Prifysgol Wrecsam a gwneud cais am gymeradwyaeth foesegol trwy gyfrwng y system ymgeisio moeseg ymchwil ar-lein.

## Egwyddorion

Yn ychwanegol at yr egwyddorion a nodir ym Mholisi Moeseg Ymchwil y Brifysgol, rhaid i’r holl bartneriaid gydymffurfio â’r canllawiau canlynol:

1. Yn achos myfyrwyr a fydd yn cynnal prosiectau ymchwil ar raddfa fach ar gyfer eu hasesu, dylent ddeall y cyfrifoldebau a’r egwyddorion moesegol sydd ganddynt wrth gynnal astudiaethau dan nawdd Prifysgol Wrecsam.
2. Mae goruchwylwyr yn gyfrifol am sicrhau bod prosiectau ymchwil eu myfyrwyr yn mynd i’r afael â’r holl faterion moesegol posibl. Hefyd, rhaid iddynt sicrhau bod ceisiadau a gyflwynir ar gyfer adolygiad moesegol yn cael eu cwblhau hyd at safon uchel a bod y ceisiadau’n cynnwys yr holl wybodaeth a’r holl ddogfennau perthnasol.
3. Dylai myfyrwyr gael hyfforddiant mewn dulliau ymchwil a moeseg cyn iddynt roi eu prosiectau ymchwil ar waith i ategu eu rhaglenni gradd.
4. Dylid cynghori myfyrwyr i beidio â mynd i’r afael â phrosiectau yr ystyrir bod eu risg yn fwy na’r risg leiaf bosibl.
5. Rhaid i Oruchwylwyr a Chysylltiadau Academaidd Prifysgol Wrecsam sicrhau bod pob prosiect yn cael cymeradwyaeth foesegol cyn iddo gael ei roi ar waith.

## Proses Adolygu Moesegol Partneriaid

Dylai myfyrwyr sydd wedi cofrestru ar un o raglenni Prifysgol Wrecsam ymlynu wrth y gweithdrefnau a’r prosesau ymgeisio a bennir gan y sefydliad partner y maent yn astudio gydag ef. Rhaid i’n partneriaid academaidd bennu gweithdrefnau ar gyfer cynnal adolygiadau annibynnol a chymeradwyo ceisiadau moeseg ymchwil sy’n ymlynu wrth yr egwyddorion moesegol a nodir ym Mholisi Moeseg Ymchwil Prifysgol Wrecsam.

Yn achos y gweithdrefnau a’r prosesau moeseg ymchwil a roddir ar waith gan sefydliadau partner presennol neu newydd, rhaid i Bwyllgor Moeseg Ymchwil Prifysgol Wrecsam eu cymeradwy.

Wrth asesu ceisiadau gan fyfyrwyr Prifysgol Wrecsam, pan fo modd dylid cynnwys cynrychiolydd o Brifysgol Wrecsam ar Fwrdd Adolygu Moesegol neu Bwyllgor Moeseg Ymchwil y sefydliad partner.

Mewn achosion pan na fydd gan sefydliadau partner ffurflen gais ar gyfer cynnal adolygiad moesegol, dylent ddefnyddio’r ffurflen a gynhwysir yn Atodiad 2 y ddogfen hon. Mae’r ffurflen gais hon wedi’i llunio gyda’r un fframwaith a’r un cwestiynau â’r rhai a welir yn y System Moeseg Ymchwil ar-lein.

Dylai myfyrwyr gynnal ymchwil yr ystyrir bod ei risg yn cyfateb i’r risg leiaf bosibl. Dylai sefydliadau partner bennu’r modd y diffinnir ymchwil â’r risg leiaf bosibl trwy ddefnyddio’r trothwyon ‘Risg sy’n Fwy na’r Risg Leiaf Bosibl’ yn Atodiad 1. Pe bai pwyllgor moeseg ymchwil y sefydliad partner yn pennu bod yr ymchwil arfaethedig yn cynnwys risg sy’n fwy na’r risg leiaf bosibl, a phe na bai ganddo’r strwythur angenrheidiol ar gyfer cynnal adolygiad moesegol trylwyr, dylai’r goruchwylydd neu’r cyswllt academaidd gyfeirio’r cais at Bwyllgor Moeseg Ymchwil Prifysgol Wrecsam.

## Adrodd

Mae’n ofynnol i Fyrddau Adolygu Moesegol neu Bwyllgorau Moeseg Ymchwil sefydliadau partner gyflwyno adroddiad i Bwyllgor Moeseg Ymchwil Cyfadran y Brifysgol bob semester. Dylai’r adroddiad hwn gynnwys manylion am bob cymeradwyaeth foesegol a roddwyd ar gyfer myfyrwyr sydd wedi cofrestru gyda Phrifysgol Wrecsam. Yn benodol, rhaid i’r adroddiad gynnwys gwybodaeth am bob cais a adolygwyd, yn cynnwys enw’r myfyriwr, teitl y prosiect, enw’r goruchwylydd/goruchwylwyr, yr ystyriaethau moesegol a ystyriwyd, a’r dyddiad cymeradwyo. Mewn achosion pan na roddwyd y gymeradwyaeth foesegol berthnasol, rhaid dilyn [Gweithdrefn Uniondeb Academaidd](https://wrexham.ac.uk/media/marketing/quality-and-student-admin-documents/Academic-Integrity-Procedure.pdf) Prifysgol Wrecsam.

Ymhellach, pe bai unrhyw [ddigwyddiad niweidiol](https://mailglyndwrac.sharepoint.com/%3Ab%3A/s/EthicsSystemDocuments/EeU01U1DUcJOowcrqYEou40BVXEj8NgnsYCPCEry2YcYpQ?e=iO3Exq) yn deillio o ymchwil a gynhaliwyd gan fyfyriwr sydd wedi cofrestru ar un o raglenni dilysedig neu fasnachfreintiedig Prifysgol Wrecsam, dylid rhoi gwybod i rescadmin@wrexham.ac.uk. Pe bai staff academaidd mewn sefydliad partner yn canfod tor-rheol mewn perthynas ag uniondeb academaidd neu gymeradwyaeth moeseg ymchwil, rhaid dilyn [Gweithdrefn Uniondeb Ymchwil](https://wrexham.ac.uk/media/marketing/quality-and-student-admin-documents/Academic-Integrity-Procedure.pdf) Prifysgol Wrecsam.

# Atodiad 1: Ymchwil yr Ystyrir bod ei Risg yn ‘Fwy na’r Risg Leiaf Bosibl’ ym Mhrifysgol Wrecsam

Mae Prifysgol Wrecsam wedi ymrwymo i gynnal y safonau uchaf mewn perthynas â thrylwyredd ac arferion gorau ym mhob un o’i gweithgareddau ymchwil. Mae adolygiadau moesegol ymchwil yn gwerthuso tebygolrwydd a difrifoldeb y risgiau posibl, gan ystyried y gwahaniaethau mewn ystyriaethau moesegol ar gyfer pob sefyllfa.

Nid yw’r ‘risg leiaf bosibl’ yn golygu bod y safonau ar gyfer cynnal adolygiadau moesegol yn cael eu gostwng; yn hytrach, efallai y bydd ceisiadau y pennir bod ganddynt y risg leiaf bosibl yn cael eu hadolygu gan lai o unigolion, neu efallai na fyddant angen adolygiad llawn gan bwyllgor. Mae’n bwysig nodi na ddylid defnyddio canfyddiad o’r risg leiaf bosibl fel ffordd o gyfiawnhau cyflwyno cais moeseg ymchwil o ansawdd gwael.

**Dyma senarios posibl a all gynnwys ymchwil yr ystyrir bod ei risg yn ‘fwy na’r risg leiaf bosibl’:**

* **Poblogaethau agored i niwed:** Mae’r categori hwn yn cynnwys plant, pobl ifanc, ac unigolion a all fod yn agored i niwed. Gellir diffinio’r nodwedd o fod yn ‘agored i niwed’ mewn gwahanol ffyrdd; o’r herwydd, dylai ymchwilwyr werthuso ffyrdd posibl o fod yn agored i niwed o fewn cyd-destun penodol eu hymchwil.
* **Pynciau sensitif:** Mae ymchwil sy’n ymwneud â phynciau sensitif, annifyr neu ingol yn cynnwys pethau fel ymddygiad rhywiol y cyfranogwyr, gweithgareddau anghyfreithlon neu wleidyddol, profiadau o drais, camdriniaeth, camfanteisio, problemau iechyd meddwl, neu agweddau ar fywyd personol neu fywyd teuluol y cyfranogwyr, yn cynnwys eu rhywedd neu eu hunaniaeth ethnig.
* **Cyfranogwyr heb alluedd i wneud penderfyniadau:** Rhaid i ymchwilwyr fod yn ofalus wrth weithio gyda chyfranogwyr nad ydynt yn meddu ar y galluedd i wneud penderfyniadau cytbwys neu gyfranogwyr a fydd yn colli’r galluedd hwnnw yn ystod y prosiect ymchwil. Yn y DU, mae’n bosibl y bydd angen cael cymeradwyaeth foesegol gan y GIG dan Ddeddf Galluedd Meddyliol 2005 i gynnal ymchwil â’r unigolion hyn.
* **Cyfranogwyr adnabyddadwy:** Bydd angen rhoi ystyriaeth ofalus i ymchwil sy’n cynhyrchu neu sy’n defnyddio data’n ymwneud ag unigolion y gellir eu hadnabod. Mae hyn yn cynnwys data gan unigolion mewn rolau cyhoeddus neu rai sy’n cynrychioli safbwyntiau proffesiynol (megis cyfweliadau elît).
* **Deunydd dynol a gweddillion dynol:** Mae unrhyw ymchwil sy’n ymwneud â deunyddiau biolegol dynol neu weddillion dynol yn perthyn i’r categori hwn.
* **Ymyriadau mewnwthiol:** Mae hyn yn cynnwys ymchwil lle mae angen cynnal triniaeth fewnwthiol o ryw fath, megis rhoi sylweddau, endoriadau llawfeddygol neu ymyriadau corfforol o fath arall.
* **Ymchwil sy’n ymwneud ag anifeiliaid:** Rhaid i ymchwil sy’n ymwneud ag anifeiliaid ymlynu wrth ganllawiau moesegol penodol.
* **Twyll ac ymchwil gudd:** Mae unrhyw ymchwil sy’n ymwneud â thwyll neu arsylwi cudd, neu a gynhelir heb gydsyniad dilys a chytbwys y cyfranogwyr, yn esgor ar bryderon moesegol.
* **Mynediad at gofnodion sensitif:** Rhaid cynnal craffu moesegol gofalus ar ymchwil sy’n ymwneud â mynediad at wybodaeth gyfrinachol sensitif neu bersonol, neu sy’n golygu gweithio gyda data sensitif a reolir neu ddata gweinyddol sensitif.
* **Dyletswydd i ddatgelu:** Pynciau sy’n codi’r cwestiwn a oes yna ddyletswydd i ddatgelu gwybodaeth a rennir yn ystod yr ymchwil.

*Fel arfer*, ni fydd ymchwil yr ystyrir bod ei risg yn ‘fwy na’r risg leiaf bosibl’ yn cael ei hystyried ar gyfer rhaglenni astudio israddedig neu raglenni astudio ôl-raddedig a addysgir.

**Enghreifftiau o Ymchwil â’r Risg Leiaf Bosibl:**

* Arolygon a gynhelir ar y boblogaeth gyffredinol, nad ydynt yn ymwneud â phynciau sensitif neu ingol.
* Cyfweliadau neu grwpiau ffocws a gynhelir gyda gweithwyr proffesiynol lle trafodir eu meysydd arbenigol, neu gyfweliadau neu grwpiau ffocws a gynhelir gyda’r boblogaeth gyffredinol lle trafodir pynciau nad ydynt yn sensitif.
* Ymchwil sy’n ymwneud â gweithgareddau nad ydynt yn fewnwthiol o gwbl / yn fewnwthiol iawn, megis tasgau gwybyddol, deunyddiau darllen neu adolygu fideos.
* Astudiaethau arsylwi agored pan nad ystyrir bod y cyfranogwyr yn agored i niwed yng nghyd-destun yr ymchwil.

# Atodiad 2: Cais Moeseg Ymchwil ar gyfer Sefydliadau Partner.

### **Manylion y Prosiect:** Adran 1

### **Prosiect**

|  |  |
| --- | --- |
| Teitl y prosiect: |  |
| Enw:  |  |
| Sefydliad:  |  |
| Rhaglen |  |
| Enw’r goruchwylydd: |  |

**Cydweithredwyr**

|  |  |  |
| --- | --- | --- |
| Rhestrwch unrhyw gydweithredwyr: |  | Mae cydweithredwyr yn golygu aelodau o’r tîm ymchwil. Sylwer: dylid ychwanegu’r holl gydweithredwyr er mwyn sicrhau y byddant yn cael eu rhestru yng nghymeradwyaeth foesegol yr ymchwil. |

### **Dyddiadau’r Prosiect:**

|  |  |  |
| --- | --- | --- |
| Dyddiad cychwyn y prosiect: |  | Ni ddylai dyddiad cychwyn y prosiect ddigwydd o flaen y dyddiad y ceir cymeradwyaeth foesegol. Nodwch y dyddiad gorffen disgwyliedig. Nodwch fod cymeradwyaeth foesegol ar gyfer y prosiect ar waith am 5 mlynedd. |
| Dyddiad gorffen y prosiect: |  |

### **Math o Gais**

|  |  |  |
| --- | --- | --- |
| A yw eich ymchwil yn ymwneud â’r canlynol:*Os bydd eich ymchwil yn ymwneud â Deunydd Dynol neu Anifeiliaid, neu os bydd yn cael effaith negyddol ar yr amgylchedd, anfonwch e-bost i’r cyfeiriad rescadmin@wrexham.ac.uk* | [ ]  **Cyfranogwyr Dynol:** *Llenwch Adrannau 2, 3, 5 a 6*[ ]  **Data Personol:** *Llenwch Adrannau 2, 4, 5 a 6*[ ]  **Dim un o’r uchod:** *Llenwch Adrannau 2, 5 a 6* | **Cyfranogwyr Dynol:** yr unigolion sy’n destun y prosiect ymchwil. Efallai y bydd yr wybodaeth hon yn cael ei chasglu’n uniongyrchol gan yr unigolion neu efallai y bydd yn cael ei chasglu’n anuniongyrchol.**Data Personol:** data sy’n ymwneud ag unigolion byw y gellir eu hadnabod neu sy’n adnabyddadwy, yn uniongyrchol ar sail yr wybodaeth dan sylw; neu y gellir eu hadnabod yn uniongyrchol ar sail yr wybodaeth honno ar y cyd â gwybodaeth arall.**Dim un o’r uchod:** Os mai ‘Dim un o’r uchod’ yw eich ateb, ni fydd angen i Bwyllgor Moeseg Ymchwil y Brifysgol adolygu eich astudiaeth. |

### **Nodau ac Amcanion**: Adran 2

### **Nodau’r Ymchwil**

|  |  |  |
| --- | --- | --- |
| Rhowch grynodeb o nodau ac amcanion eich ymchwil: |  | Rhowch grynodeb o nodau eich ymchwil a methodoleg yr ymchwil.Dylai’r adran hon fod yn ddisgrifiadol. Dylai gyflwyno trosolwg byr o’r prosiect, dylai nodi manylion am y prif nodau a’r prif amcanion, a dylai nodi’r technegau a’r dulliau ymchwil a ddewiswyd gan yr ymchwilydd i gynnal yr astudiaeth. Dylid osgoi disgrifiadau gwyddonol maith ac iaith dechnegol. |
| Nodwch fanylion am gynllun a methodoleg eich ymchwil: |  |
| Disgrifiwch fanteision ac effeithiau posibl eich ymchwil: |  |

### **Porthgeidwaid**

|  |  |  |
| --- | --- | --- |
| A oes porthgeidwaid yn gysylltiedig â’r prosiect hwn? Os mai **OES** yw’r ateb, nodwch pwy yw’r porthgeidwaid a beth yw eu rôl yn y prosiect. |  | Porthgeidwaid yw’r rhai y mae angen eu caniatâd er mwyn cael gafael ar gyfranogwyr ymchwil unigol neu grwpiau o gyfranogwyr ymchwil. |

### **Risgiau**

|  |  |  |
| --- | --- | --- |
| Nodwch y risgiau posibl sy’n gysylltiedig â’r ymchwil hon ar gyfer y cyfranogwr/cyfranogwyr, a’r modd y gellir eu lliniaru a’u rheoli. |  | Bydd rhyw fath o risg yn gysylltiedig â phob prosiect ymchwil sy’n ymwneud â chyfranogwyr dynol neu ddata personol. Mae hi’n hanfodol ichi nodi a thrafod y digwyddiadau niweidiol a’r risgiau posibl, ynghyd â thrafod mesurau lliniaru posibl. |
| Nodwch y risgiau posibl sy’n gysylltiedig â’r ymchwil hon ar gyfer yr ymchwilydd/ymchwilwyr, a’r modd y gellir eu lliniaru a’u rheoli. |  |

### **Dull**

|  |  |  |
| --- | --- | --- |
| Dewiswch pa ddulliau y byddwch yn eu defnyddio yn y prosiect ymchwil hwn: *(Dewiswch yr holl ddulliau perthnasol)* | [ ]  Cyfweliadau[ ]  Grwpiau ffocws[ ]  Arolwg / holiadur[ ]  Arsylwi[ ]  Arbrawf anfewnwthiol[ ]  Arbrawf mewnwthiol[ ]  Dadansoddiad eilaidd[ ]  Cynnal archwiliadau / gwerthuso gwasanaethau yn y GIG[ ]  Cloddio data / ymchwil a gynhelir ar y rhyngrwyd[ ]  Dulliau gweledol / clyweledol[ ]  Awtoethnograffeg[ ]  Arall | Bydd ystyriaethau moesegol gwahanol yn perthyn i ddulliau ymchwil gwahanol. Ystyriwch oblygiadau moesegol y dull(iau) a ddefnyddir gennych. Er enghaifft, gallai arsylwadau beryglu’r egwyddor foesol o ganiatâd, neu ar gyfer y Grwpiau Ffocws, y broses dynnu’n ôl. |
| Trafodwch ystyriaethau moesegol eich dull ymchwil: |  |

### **Cyfranogwyr Dynol:** Adran 3

### **Cyfranogwyr**

|  |  |  |
| --- | --- | --- |
| Nodwch fanylion y cyfranogwyr sy’n gysylltiedig â’r prosiect ymchwil, yn cynnwys unrhyw feini prawf o ran eu cynnwys/eithrio: |  | Nodwch fanylion am nodweddion hollbwysig eich cyfranogwyr (er enghraifft, oedran, rhywedd). Ewch ati i nodi a chyfiawnhau’n fyr unrhyw feini prawf o ran eu cynnwys/eithrio a fydd yn cael eu defnyddio ar gyfer pennu a recriwtio cyfranogwyr. |
| Nodwch nifer y cyfranogwyr a fydd yn cael eu recriwtio ac esboniwch sut y penderfynwyd ar faint y sampl: |  |

### **Y Boblogaeth**

|  |  |  |
| --- | --- | --- |
| A yw eich ymchwil yn ymwneud ag unrhyw rai o’r grwpiau cyfranogi canlynol *(nodwch yr holl rai perthnasol)* | [ ]  Plant a phobl ifanc dan 18 oed[ ]  Grwpiau a all fod yn agored i niwed[ ]  Cyfranogwyr nad ydynt yn meddu ar y galluedd i wneud penderfyniadau neu a fydd yn colli’r galluedd hwnnw yn ystod y prosiect ymchwil[ ]  Cyfranogwyr y gellir eu hadnabod yn y deunydd a ddefnyddir neu a gynhyrchir[ ]  Dim un o’r uchod | Efallai y gellir ystyried bod risg sy’n ‘fwy na’r risg leiaf bosibl’ yn perthyn i’r grwpiau canlynol. Dylech sicrhau eich bod wedi ystyried yr ystyriaethau moesegol sy’n gysylltiedig â chynnwys y grwpiau hyn mewn prosiect ymchwil. |

### **Lleoliad**

|  |  |  |
| --- | --- | --- |
| Nodwch fanylion am y safle(oedd) ymchwil: |  | Nodwch ble y bydd yr ymchwil yn cael ei chynnal oddi mewn i bob safle ymchwil a ddewisir. Os bydd eich ymchwil yn cael ei chynnal ar-lein, nodwch y platfformau a fydd yn cael eu defnyddio. |

### **Recriwtio**

|  |  |  |
| --- | --- | --- |
| Sut y bydd cyfranogwyr posibl yn cael eu pennu, sut y byddwch yn cysylltu â nhw a sut y byddant yn cael eu recriwtio? |  | Nodwch fanylion am eich strategaeth recriwtio. Gwnewch yn siŵr eich bod yn atodi’r posteri, yr hysbysebion neu’r llythyrau a fydd yn cael eu defnyddio i recriwtio. Ni ddylai’r broses ad-dalu / digolledu fod yn gymhellol ac ni ddylai amharu ar weithdrefnau cydsyniad ar sail gwybodaeth a roddir o wirfodd. |
| Os bydd y cyfranogwyr yn cael ad-daliad neu dreuliau neu ddigollediad, nodwch y swm a’r broses. |  |

### **Cydsyniad**

|  |  |  |
| --- | --- | --- |
| Esboniwch y broses o ran cael cydsyniad ar sail gwybodaeth gan y cyfranogwyr: |  | Dylai’r cyfranogwyr gael gwybodaeth ddigonol am yr astudiaeth trwy ddefnyddio taflenni gwybodaeth a ffurflenni cydsynio, pa bryd bynnag y bo modd. Nodwch fanylion y broses o ran cael cydsyniad, yn cynnwys faint o amser a fydd gan y cyfranogwyr ar gyfer ystyried cymryd rhan. |

### Ystyriaethau Moesegol

|  |  |  |
| --- | --- | --- |
| A fydd cynllun eich astudiaeth yn golygu y bydd y cyfranogwyr yn cael eu twyllo’n fwriadol? |  | **Twyll**Mae a wnelo twyll â chamarwain y cyfranogwyr ynglŷn â gwir natur yr astudiaeth. Rhaid cyfiawnhau’r defnydd o dwyll ar sail ei werth gwyddonol posibl i’r ymchwil. Pa bryd bynnag y bo modd, rhaid i’r ymchwilwyr gynnal ôl-drafodaeth gyda’r cyfranogwyr ynglŷn â’r twyll. |
| Os mai **Bydd** yw’r ateb, esboniwch sut a phryd y bydd y twyll yn cael ei ddefnyddio, a pham y mae defnyddio twyll o’r fath yn angenrheidiol i’r ymchwil. Nodwch a fydd ôl-drafodaeth yn cael ei chynnal ar ddiwedd yr astudiaeth. |  |
| A yw eich ymchwil yn golygu y bydd pynciau sensitif, emosiynol neu drallodus yn cael eu trafod? |  | **Pynciau Sensitif**Gellir ystyried bod y pynciau canlynol yn bynciau sensitif: ymddygiad rhywiol, ymddygiad anghyfreithlon neu wleidyddol, profiad o drais, camdriniaeth neu gamfanteisio, iechyd meddwl, rhywedd, ethnigrwydd neu statws mewnfudo. Mewn astudiaethau sy’n ystyried pynciau sensitif, gall ôl-drafodaeth fod yn hollbwysig er mwyn cyfeirio’r cyfranogwyr at ffynonellau cymorth perthnasol. |
| Os mai **Ydyw** yw’r ateb, sut y bydd y risgiau posibl o ran sensitifrwydd neu drallod yn cael eu rheoli a’u lliniaru? Nodwch a fydd ôl-drafodaeth yn cael ei chynnal ar ddiwedd yr astudiaeth. |  |
| A fydd eich ymchwil yn codi unrhyw faterion posibl yn ymwneud â datgelu? |  | **Datgelu**Rhaid parchu cyfrinachedd yr wybodaeth a gyflwynir gan y cyfranogwyr yn ogystal ag anhysbysrwydd yr ymatebwyr. Dylai ymchwilwyr ystyried a oes angen casglu data a allai arwain at orfod datgelu gwybodaeth gyfrinachol. |
| Os mai **BYDD** yw’r ateb, nodwch fanylion am y mesurau a’r protocolau diogelwch sydd ar waith i ddiogelu’r cyfranogwr a’r ymchwilydd pe bai materion yn ymwneud â datgelu yn codi. |  |

### **Data Personol:** Adran 4

### **Ffynonellau**

|  |  |  |
| --- | --- | --- |
| Nodwch fanylion am ffynhonnell y data personol. |  | Nodwch y data personol a fydd yn cael ei gasglu yn ystod y prosiect, yn cynnwys ffynhonnell y data hwnnw. Os byddwch yn cael data personol ar gyfer ei brosesu ymhellach, nodwch fanylion y perchennog cyfredol neu’r set ddata a fydd yn cael ei defnyddio. |
| Nodwch fanylion am y modd y byddwch yn casglu’r data personol: |  |

### **Ar Gael yn Gyhoeddus**

|  |  |  |
| --- | --- | --- |
| A yw’r set ddata ar gael yn gyhoeddus? |  | Gwybodaeth mewn unrhyw ffurf sydd, yn gyffredinol, yn hygyrch yn ddigyfyngiad i’r cyhoedd. Cofiwch: efallai na fydd gwybodaeth sydd ‘ar gael yn gyhoeddus’ yn golygu gwybodaeth sydd yn y parth cyhoeddus neu wybodaeth y gellir ei hailddefnyddio at ddibenion ymchwil. |
| Os mai **NA** yw’r ateb, nodwch sut rydych wedi cael caniatâd i gyrchu’r data. |  |

### **Cydsyniad**

|  |  |  |
| --- | --- | --- |
| Os ydych wedi cael cydsyniad i gyrchu a phrosesu’r data personol at ddibenion ymchwil, nodwch y manylion. |  | Ystyriwch a geisiwyd cydsyniad i brosesu a rhannu data personol at ddibenion ymchwil y tu allan i gwmpas gwreiddiol y broses casglu data. |

### **Rheoli Data:** Adran 5

### **Math o Ddata**

|  |  |  |
| --- | --- | --- |
| Sut fath o ddata y byddwch yn ei gasglu neu’n ei greu? |  | Rhestrwch y mathau o ddata, fformatau’r data a faint o ddata a gesglir yn ystod y prosiect.Nodwch sut y bydd y data’n cael ei gasglu/creu, yn cynnwys pa safonau neu fethodolegau y byddwch yn eu defnyddio. |
| Sut y bydd y data’n cael ei gasglu neu’n cael ei greu? |  |

### **Storio Data**

|  |  |  |
| --- | --- | --- |
| Ble y bydd y data’n cael ei storio a ble y bydd copi wrth gefn yn cael ei wneud yn ystod yr ymchwil? |  | Dylid storio holl ddata’r prosiect ymchwil, boed yn electronig neu’n ffisegol, mewn modd cyfrinachol a diogel. |

### **Mynediad**

|  |  |  |
| --- | --- | --- |
| Pwy fydd yn gallu cyrchu’r data yn ystod yr ymchwil? |  | Nodwch fanylion y rhai a fydd yn gallu cyrchu’r data yn ystod y prosiect ymchwil. Sylwer: dylai myfyrwyr alluogi eu goruchwylwyr i gyrchu’r data. |

### **Cadw a Dinistrio**

|  |  |  |
| --- | --- | --- |
| Beth yw’r cynllun cadw hirdymor ar gyfer y set ddata? |  | Ystyriwch sut y gellir ailddefnyddio’r data e.e. i ddilysu canfyddiadau eich ymchwil, i gynnal astudiaethau newydd. Dylid storio data ymchwil myfyrwyr am flwyddyn ar ôl i’r astudiaethau ddod i ben, ac yna dylid ei drosglwyddo i ddwylo’r goruchwylydd os bydd angen ei gadw am gyfnod hwy. |
| Disgrifiwch sut y bydd y data’n cael ei ddinistrio ar ddiwedd y cyfnod cadw. |  |

### **Mynediad Agored**

|  |  |  |
| --- | --- | --- |
| Os bydd y data ar gael at ddefnydd ymchwilwyr eraill dan drefniant mynediad agored, nodwch y broses hon. |  | Dylai ymchwilwyr sicrhau bod eu data mor agored â phosibl. Nodwch y weithdrefn sydd ar waith ar gyfer rhannu unrhyw ddata a sicrhau ei fod ar gael yn agored, a nodwch pa gyfyngiadau a mesurau rheoli a fydd ar waith. |

### **Lledaenu**

|  |  |  |
| --- | --- | --- |
| Sut y bydd canlyniadau’r astudiaeth yn cael eu hadrodd a’u lledaenu? |  | Nodwch fanylion am y modd y byddwch yn rhannu’r canlyniadau a pha allbynnau a fydd yn deillio o’ch canfyddiadau.Ystyriwch a oes unrhyw ystyriaethau moesegol ynghlwm wrth ledaenu eich ymchwil. |
| Disgrifiwch unrhyw ystyriaethau moesegol sy’n berthnasol i ledaenu’r canfyddiadau: |  |

### **Storio**

|  |  |  |
| --- | --- | --- |
| Sut y bydd y data a gesglir yn cael ei storio?* Ar ffurf data wedi’i anonymeiddio
* Ar ffurf data dan ffugenw
* Ar ffurf data adnabyddadwy
 |  | **Ar ffurf data wedi’i anonymeiddio** – gwybodaeth nad yw’n ymwneud ag unigolion sydd wedi’u hadnabod neu unigolion adnabyddadwy**Ar ffurf data dan ffugenw** – ni ellir priodoli’r data mwyach i destun data heb ddefnyddio gwybodaeth ychwanegol**Ar ffurf data adnabyddadwy** – unrhyw wybodaeth, boed yn bersonol neu’n anuniongyrchol, a all gysylltu cyfranogwr â’r astudiaeth ymchwil |

### **Datgelu**

|  |  |  |
| --- | --- | --- |
| Nodwch fanylion am unrhyw ddatgeliadau data posibl ac unrhyw gyfyngiadau o ran cyfrinachedd, a’r modd y bydd y rhain yn cael eu rheoli. |  | Ystyriwch unrhyw faterion a allai godi yn ystod y prosiect ymchwil – sef materion a allai fygwth cyfrinachedd y data. |

### **Trosglwyddo Data**

|  |  |  |
| --- | --- | --- |
| A fyddwch yn trosglwyddo data personol oddi allan i’r DU? |  | Mae deddfwriaeth diogelu data y DU yn gwahardd yr arfer o drosglwyddo data personol oddi allan i’r Deyrnas Unedig, oni bai bod mesurau diogelu priodol ar waith. |

### **Llywodraethu:** Adran 6

### **Rhagor o ystyriaethau moesegol**

|  |  |  |
| --- | --- | --- |
| Pennwch a nodwch unrhyw ystyriaethau moesegol pellach sy’n ymwneud â’ch prosiect. |  | Os ceir ystyriaethau moesegol pellach na chawsant eu nodi yn y cais, nodwch nhw yn y fan hon. |

### **Profiad**

|  |  |  |
| --- | --- | --- |
| Nodwch fanylion am yr hyfforddiant moeseg ymchwil a gawsoch a nodwch beth yw eich profiad yn y dulliau y byddwch yn eu defnyddio yn yr ymchwil hon. |  | Dylech feddu ar hyfforddiant a phrofiad digonol mewn moeseg ymchwil ynghyd â hyfforddiant a phrofiad digonol yn y dulliau a ddefnyddir, cyn i’r ymchwil ddechrau. |

### **Gwrthdaro Buddiannau**

|  |  |  |
| --- | --- | --- |
| A wnewch chi ddatgan unrhyw wrthdaro buddiannau gwirioneddol neu ymddangosiadol sy’n berthnasol i’r astudiaeth ymchwil hon, gan gyflwyno manylion am y prosesau y cytunwyd arnynt i reoli’r mater. |  | Mae gwrthdaro buddiannau’n golygu o amgylchiadau a fydd yn creu risg y bydd buddiant eilaidd yn amharu neu’n dylanwadu ar allu unigolion i arfer eu barn neu i weithredu yn eu rôl. |

### Atodiadau

|  |  |  |
| --- | --- | --- |
| **Mathau o Ddogfennau** | **Rhowch dic wrth ymyl pob opsiwn perthnasol** | Cyflwynwch yr holl ddogfennau perthnasol wrth gyflwyno eich cais. Nodwch yn yr adran hon pa ddogfennau a gynhwyswyd yn y cais a nodwch fersiwn pob dogfen. |
| Taflen Wybodaeth i Gyfranogwyr |  |
| Ffurflen Gydsynio |  |
| Hysbyseb Recriwtio |  |
| Cymeradwyaeth i Borthgeidwaid |  |
| Ôl-drafodaeth |  |
| Asesiad o’r Effaith ar Ddiogelu Data |  |
| Gweithdrefn Ddatgelu |  |
| Gweithdrefn Drallod |  |
| Adnodd Ymchwil |  |
| Asesiad Risg |  |
| Arall |  |

### Datganiad yr Ymgeisydd

Rwy’n cadarnhau bod yr wybodaeth yn y cais moeseg ymchwil hwn, gan gynnwys unrhyw ddogfennau cysylltiedig, yn gyflawn ac yn gywir hyd eithaf fy ngwybodaeth. Rwy’n cadarnhau fy mod wedi darllen Polisi Moeseg Ymchwil Prifysgol Wrecsam a’m bod wedi ystyried egwyddorion y polisi o fewn y cais hwn ac y dylwn roi gwybod i Bwyllgor Moeseg Ymchwil y Brifysgol am unrhyw ddigwyddiad niweidiol mewn perthynas â’r prosiect. Deallaf na chaf fwrw ymlaen â chasglu data sylfaenol / gwaith arbrofol hyd nes y byddaf wedi cael cadarnhad ynglŷn â’r gymeradwyaeth foesegol.

**Dyddiad: Llofnod yr Ymgeisydd:**

### Cymeradwyaeth y Goruchwylydd

**Dyddiad: Llofnod y Goruchwylydd:**

### Cymeradwyaeth Moeseg Ymchwil

**Dyddiad: Llofnod y Cymeradwywr Moeseg:**

### Hysbysiad i Brifysgol Wrecsam:

**Dyddiad: Cyflwynwyd gan:**

 **Cyflwynwyd i:**